wickkiey/tamil-wikipedia-chunked huggingface dataset:
# சார்லி ஹொல்கொம்ப்

**சார்லி ஹொல்கொம்ப் ** (* Charlie Holcomb *, பிறப்பு: மார்ச்சு 4 1980 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
# சார்லி ஹொல்கொம்ப்

## வெளி இணைப்பு

சார்லி ஹொல்கொம்ப் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# வில்லியம் ஹொக்ஸ்பிலெஷ்

**வில்லியம் ஹொக்ஸ்பிலெஷ் ** (*William Hogsflesh *, பிறப்பு: 1744 , இறப்பு: 1818), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1772-1775 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஹொக்ஸ்பிலெஷ்

## வெளி இணைப்பு

வில்லியம் ஹொக்ஸ்பிலெஷ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# ஜான் ஹின்வூட்

** ஜான் ஹின்வூட் ** (*John Hinwood *, பிறப்பு: ஏப்ரல் 8 1894 , இறப்பு: மே 14 1971 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1923 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஜான் ஹின்வூட்

## வெளி இணைப்பு

ஜான் ஹின்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# ஹரோல்ட் ஹிப்பிஸ்லே

**ஹரோல்ட் ஹிப்பிஸ்லே ** (*Harold Hippisley *, பிறப்பு: செப்டம்பர் 3 1890 , இறப்பு: அக்டோபர் 23 1914), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1909-1913 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹரோல்ட் ஹிப்பிஸ்லே

## வெளி இணைப்பு

ஹரோல்ட் ஹிப்பிஸ்லே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# கிறிஸ்டோபர் ஹிர்ஸ்ட்

** கிறிஸ்டோபர் ஹிர்ஸ்ட் ** (*Christopher Hirst *, பிறப்பு: மே 27 1947), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1967 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# கிறிஸ்டோபர் ஹிர்ஸ்ட்

## வெளி இணைப்பு

கிறிஸ்டோபர் ஹிர்ஸ்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# எட்வார்ட் ஹிர்ஸ்ட்

**எட்வார்ட் ஹிர்ஸ்ட் ** (*Edward Hirst*, பிறப்பு: மே 6 1857, இறப்பு: அக்டோபர் 26 1914), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 39 முதல்தர துடுப்பாட்டப் போட்டிகளில் கலந்து கொண்டுள்ளார். 1877-1888 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எட்வார்ட் ஹிர்ஸ்ட்

## வெளி இணைப்பு

எட்வார்ட் ஹிர்ஸ்ட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# ஏர்னஸ்ட் ஹிர்ஸ்ட்

**ஏர்னஸ்ட் ஹிர்ஸ்ட் ** (*Ernest Hirst *, பிறப்பு: பிப்ரவரி 27 1855, இறப்பு: அக்டோபர் 24 1933), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1881 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஏர்னஸ்ட் ஹிர்ஸ்ட்

## வெளி இணைப்பு

ஏர்னஸ்ட் ஹிர்ஸ்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# தோமஸ் ஹிர்ஸ்ட்

**தோமஸ் ஹிர்ஸ்ட் ** (*Thomas Hirst *, பிறப்பு: மே 21 1865 , இறப்பு: ஏப்ரல் 3 1927), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1899-1905 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தோமஸ் ஹிர்ஸ்ட்

## வெளி இணைப்பு

ஹிர்ஸ்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# ஜான் ஹிட்ச்மோ (துடுப்பாட்டக்காரர், பிறப்பு 1958)

** ஜான் ஹிட்ச்மோ ** (*John Hitchmough *, பிறப்பு: ஏப்ரல் 19 1958), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1989 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ஜான் ஹிட்ச்மோ (துடுப்பாட்டக்காரர், பிறப்பு 1958)

## வெளி இணைப்பு

ஜான் ஹிட்ச்மோ (துடுப்பாட்டக்காரர், பிறப்பு 1958) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# ஜான் ஹிட்ச்மோ (துடுப்பாட்டக்காரர், பிறப்பு 1962)

** ஜான் ஹிட்ச்மோ ** (*John Hitchmough *, பிறப்பு: சனவரி 20 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1985-1992 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ஜான் ஹிட்ச்மோ (துடுப்பாட்டக்காரர், பிறப்பு 1962)

## வெளி இணைப்பு

ஜான் ஹிட்ச்மோ (துடுப்பாட்டக்காரர், பிறப்பு 1962) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 8, 2011.
# ரிச்சாரியா

**ராதேலால் ஹெர்லால் ரிச்சாரியா** (1909-1996) ஒரு இந்திய நெல் ஆராய்ச்சியாளரும் பொருளாதாரத் தாவரவியலாளரு<nowiki/>ம் ஆவார். 1959 ஆம் ஆண்டு வரை பீகாரில் பல நெல் வகைகளை கண்டறிந்து சேகரித்த ரிச்சாரியா, 1959 முதல் கட்டாக்<nowiki/>கில் நெல்வகைகளை சேகரம் செய்ய ஆரம்பித்தார். இந்தியாவில் மட்டுமல்லாது பிற ஆசிய நாடுகளைச் சார்ந்த நெல் வகைகளையும் அவர் சேகரித்தார். இந்த சேகரிப்பு முயற்சியில் அவர் 67 தைவானிய நெல்வகைகளை சேகரித்திருந்தார். இவற்றுள் இன்று முக்கியத்துவம் பெற்றுள்ள TN-1 (Taichung Native 1) எனப்படும் குட்டை நெல்வகையும் அடங்கும்.  
கட்டாக்கில் அமைந்த மத்திய நெல் ஆராய்ச்சி மையம் (Central Rice Research Institute, CRRI) உலகின் முதன்மை நெல்வகைகள் ஆராய்ச்சி மையமாக ரிச்சாரியாவால் வளர்த்தெடுக்கப்பட்டது.  
ஆனால் ராக்பெல்லர் மையம் பிலிப்பைன்ஸில் உள்ள சர்வதேச நெல் ஆராய்ச்சி மையத்தை (International Rice Research Institute, IRRI) முதன்மை நெல் ஆராய்ச்சி மையமாக முன்னிறுத்த விரும்பியது. எனவே CRRI மையத்தின் நெல்வகை சேகரிப்புகள் IRRI மையத்திடம் அளிக்கப்பட வேண்டுமென இந்திய அரசின் மூலம் வலியுறுத்தப்பட்டது. இந்த அழுத்தத்தை ரிச்சாரியா கடுமையாக எதிர்த்தார். ஆனால் 1966 இல் அவர் பதவி விலக மத்திய அரசின் இந்திய விவசாய ஆராய்ச்சி கழகம் (ICAR) உத்தரவிட்டது. ரிச்சாரியா தொடர்ந்த நீதிமன்ற வழக்கில் அவரை ‘ஒரு அறிவியலாளராகவே இந்திய விவசாய ஆராய்ச்சி கழகம் கருதவில்லை’ என கூறியது. ரிச்சாரியா வழக்கில் வெற்றி பெற்றாலும் CRRI இல் இருந்து விலகினார்.
# ரிச்சாரியா

## மத்திய பிரதேச நெல் ஆராய்ச்சி நிறுவனத்தில்

அதன் பின்னர் மத்திய பிரதேச நெல் ஆராய்ச்சி நிறுவனத்தில் இணைந்தார். அங்கு அவர் பணியாற்றிய 1971 முதல் 1977 காலகட்டத்துக்குள் 17,000 நெல்வகைகளை அவர் சேகரித்தார். அங்கிருந்தும் அவர் செயல்பட இயலவில்லை. 1986 இல் மலேசியாவில் அறிவியலாளர் மாநாடு ஒன்றில் இந்த ஆராய்ச்சி மையத்திலிருந்தும் நெல்வகைகளை எடுக்க IRRI முயற்சி செய்வதாக அவர் தெரிவித்தார். பின்னர் இன்றைய சட்டீஸ்கர் மாநில ராய்ப்பூரில் உள்ள இந்திரா காந்தி விவசாய பல்கலைக்கழகத்தில் உள்ள நெல் வகை ஜெர்ம்பிளாசம் வங்கியில் 22,500 அரிசி வகைகள் அவரது வாழ்நாள் உழைப்பின் விளைவுகளே.  
உயிரிப்பன்மை பாதுகாப்பில் ரிச்சாரியாவின் இந்த பங்கு வளரும் நாடுகளின் அறிவியலில் ஒரு முக்கிய விஷயமாகும். இந்திய பாரம்பரிய நெல்வகைகளில் அதிக விளைச்சல் தருபவை. பயிர்களை தாக்கும் பூச்சிகளுக்கு எதிரான திறனை இயற்கையாக கொண்டவை. தனிப்பட்ட மணங்களும் சுவைகளும் கொண்டவை. ரிச்சாரியா இந்த அரிசி வகைகளை காப்பாற்றி இவற்றில் ஆராய்ச்சி மேற்கொண்டு இவற்றின் மூலமே இந்தியா உணவுத் தன்னிறைவு பெற வேண்டும் என விரும்பினார். இறக்குமதி செய்யப்படும் அதிக விளைச்சல் தரும் நெல்வகைகள் நீடித்த நன்மையை விவசாயத்துக்கு அளிக்காது என்பதை மீண்டும் மீண்டும் வலியுறுத்தினார். 1996 இல் ரிச்சாரியா காலமானார். ஆனால் சட்டீஸ்கர் பகுதியில் உயிரிபன்மை குறிப்பாக நெல்வகை பன்மையையும் அப்பன்மையை பேண வேண்டிய முக்கியத்துவத்தையும் பொது மக்கள் உணர்வுகளில் அவர் பதித்துவிட்டிருந்தார். அறிவியல் தொழில்நுட்பமும் மக்கள் தேவைகள் உரிமைகள் ஆகியவை சந்திக்கும் ஒரு முக்கிய ஆளுமையாக ரிச்சாரியா இன்று அறியப்படுகிறார்.
# மருட்பா

**மருட்பா** என்பது தமிழ் யாப்பிலக்கணம் கூறும் பாவகைகளுள் ஒன்று. இது என்ன பாடல் என்று மருள வைப்பது மருட்பா. வெண்பாவும் ஆசிரியப்பாவும் கலந்து அமைவது மருட்பா எனப்படும். மருட்பா வகைகள்  
1. சமநிலை மருட்பா - வெண்பாவும் ஆசிரியப்பாவும் சமநிலையில் கலந்திருப்பது
1. வியனிலை மருட்பா - வெண்பாவைவிட ஆசிரியப்பாவின் அடிகள் மிகுந்திருப்பது.
;சமனிலை மருட்பா எடுத்துக்காட்டு  
;வியனிலை மருட்பா எடுத்துக்காட்டு
# மருட்பா

## விளக்கம்

கங்கை யமுனை ஆறுகள் சேர்வது போலவும் சங்கர யாராயணர் சட்டகக் கல்வி போலவும் வெண்பாவும் ஆசிரியப்பாவும் விராவி நிற்பது மருட்பா
# நீதிவெண்பா

**நீதிவெண்பா** தமிழ் நீதி நூல். வெண்பாக்களால் ஆன இந்நூலின் ஆசிரியர் யாரெனத் தெரியவில்லை. இந்நூலின் கடவுள் வாழ்த்துப் பாடல்:  
கடவுள் வாழ்த்துப்பாடலைத் தவிர்த்து இதில் மொத்தம் 100 பாக்கள் உள்ளன. ஒவ்வொரு பாடலும் ஒரு நீதியைச் சொல்கிறது.  
இதன் காலம் 12 ஆம் நூற்றாண்டு.
# அமலோற்பவ அன்னை

**அமலோற்பவ அன்னை** (*Our Lady of the Immaculate Conception*) என்பது இயேசுவின் தாயாகிய மரியாவுக்கு அளிக்கப்படுகின்ற சிறப்புப் பெயரும், மரியா பிறப்புநிலைப் பாவத்திலிருந்து பாதுகாக்கப்பட்டார் என்னும் மறையுண்மையை (*dogma*) வெளிப்படுத்தும் போதனையும் ஆகும். இந்த மறையுண்மையைக் கத்தோலிக்க திருச்சபை அறிக்கையிடுகிறது.  
பிறப்புநிலைப் பாவம் (*original sin*) என்பது பழைய கத்தோலிக்க தமிழ் வழக்கில் "சென்மப் பாவம்" என்று அறியப்பட்டது.  
மரியாவின் அமல உற்பவ விழா ஒவ்வொரு ஆண்டும் திசம்பர் 8ஆம் நாள் கொண்டாடப்படுகிறது.
# அமலோற்பவ அன்னை

## மறையுண்மை

இயேசுவின் தாய் மரியா பிறப்புநிலைப் பாவத்திலிருந்து பாதுகாக்கப்பட்டார் என்னும் மறையுண்மை கிறித்தவ நம்பிக்கையாகத் தொடக்ககாலத் திருச்சபையால் ஏற்றுக்கொள்ளப்பட்டதுதான். ஆயினும் அந்த மறையுண்மையை அனைத்துலகுக்கும் அதிகாரப்பூர்வமாக எடுத்துரைத்தவர் திருத்தந்தை ஒன்பதாம் பயஸ் ஆவார்.  
திருத்தந்தை ஒன்பதாம் பயஸ் 1854ஆம் ஆண்டு, திசம்பர் 8ஆம் நாள் இயேசுவின் அன்னையாகிய மரியா பற்றிக் கீழ்வரும் மறையுண்மையை வழுவாவரத்தோடு, அதிகாரப்பூர்வமாக அறிவித்தார்:  
இந்த மறையுண்மை மரியாவின் கன்னிமை (*virginity of Mary*) மற்றும் இயேசுவின் கன்னிப்பிறப்பு (*virgin birth of Jesus*) ஆகிவற்றிலிருந்து வேறுபட்டதாகும்.
# அமலோற்பவ அன்னை

## பிறப்புநிலைப் பாவமும் செயல்வழிப் பாவமும்

கத்தோலிக்க திருச்சபை மரியாவை அமலோற்பவ அன்னை என்று அழைக்கும்போது, மரியா முதல் பெற்றோராகிய ஆதாம் ஏவா ஆகியோரின் கீழ்ப்படியாமையால் இவ்வுலகில் நுழைந்த பாவமாகிய பிறப்புநிலைப் பாவத்திற்கு உட்படாமல் கடவுளின் தனிப்பட்ட அருளால் பாதுகாக்கப்பட்டார் என்று போதிக்கிறது. எல்லா மனிதரைப் போலவே மரியாவும் ஒரு மனிதப் பிறவிதான். ஆனால், கடவுள் மரியாவைத் தனிப்பட்ட விதத்தில் பிறப்புநிலைப் பாவத்திலிருந்து பாதுகாத்தார் என்பது கத்தோலிக்க திருச்சபையின் போதனை.  
பிறப்புநிலைப் பாவத்திலிருந்து பாதுகாக்கப்பட்ட மரியா பிற மனிதரைப்போல செயல்வழிப் பாவத்தில் விழவில்லை. கடவுளுக்கு எதிராக அவர் ஒருபோதும் செயல்படவில்லை. கடவுள் அவருக்கு அளித்த சுதந்திரத்தை அவர் தவறாகப் பயன்படுத்தவில்லை. இதற்குக் கடவுளின் தனிப்பட்ட அருள் மரியாவுக்கு வழங்கப்பட்டது.
# அமலோற்பவ அன்னை

## அமலோற்பவமும் இயேசுவின் கன்னிப்பிறப்பும்

இயேசுவின் தாயாகிய மரியா பாவக் கறை படியாமல் கடவுளின் தனி அருளால் பாதுகாக்கப்பட்டார் என்னும் மறையுண்மை ஒன்று; மரியா இயேசுவை ஆண்துணையின்றி தூய ஆவியின் வல்லமையால் கருத்தரித்து உலகுக்கு ஈந்தார் என்னும் மறையுண்மை மற்றொன்று. சிலர் இந்த இரண்டு மறையுண்மைகளையும் பிரித்தறியாமல் குழப்புவதும் உண்டு.  
மரியாவின் பெற்றோர் சுவக்கீன், அன்னா என்பது மரபு. அவர்கள் மரியாவை ஈன்றெடுத்தபோது பிற மனிதர்களைப் போல தாம்பத்திய உறவின் வழியாகவே பெற்றார்கள். ஆனால் அன்னாவின் உதரத்தில் கருவான மரியாவைக் கடவுள் பிறப்புநிலைப் பாவத்தினால் பாதிக்கப்படாமல் பாதுகாத்தார். இவ்வாறு மரியா கடவுளின் மகனாகிய இயேசுவைப் பெற்றெடுக்க கடவுளுக்கு உகந்த கருவியாக மாறினார்.  
மரியாவைக் கடவுள் பிறப்புநிலைப் பாவத்திலிருந்து பாதுகாத்ததற்கு இயேசுவின் சிலுவைச் சாவு மற்றும் உயிர்த்தெழுதல் மூலமாக நிகழ்ந்த மீட்புதான் வழியாக அமைந்தது. வரலாற்றில் இயேசு வந்து தோன்றுவதற்கு முன்னரே கடவுள் அந்த மீட்பின் பலனை மரியாவின் வாழ்வில் எதார்த்தமாக்கினார்.  
மரியா அமல உற்பவியாக உள்ளார் என்பதைக் கத்தோலிக்க திருச்சபையும் மரபுவழித் திருச்சபைகளும் ஏற்கின்றன. அமலோற்பவியான மரியாவின் திருவிழா திசம்பர் மாதம் 8ஆம் நாள் கொண்டாடடப்படுகிறது. அதிலிருந்து ஒன்பது மாதங்கள் கணக்கிடப்பட்டு மரியாவின் பிறந்தநாள் திருவிழா செப்டபர் மாதம் 8ஆம் நாள் கொண்டாடப்படுகிறது.
# அமலோற்பவ அன்னை

## மரியாவின் அமலோற்பவத்துக்கு விவிலிய அடிப்படைகள்

மரியா பிறப்புநிலைப் பாவத்திலிருந்து கடவுளின் தனிப்பட்ட அருளால் பாதுகாக்கப்பட்டார் என்னும் மறையுண்மை அப்படியே எழுத்துக்கு எழுத்து என்னும் முறையில் விவிலியத்தில் இல்லை. ஆனால் அந்த மறையுண்மையின் அடிப்படைகள் விவிலியத்தில் உள்ளன. கத்தோலிக்க திருச்சபை அந்த விவிலிய அடிப்படைகளையும் வரலாற்றுப்போக்கில் கிறித்தவ நம்பிக்கையாகத் திருச்சபை நடைமுறையில் விசுவாச உண்மையாக ஏற்றவற்றையும் கருத்தில் கொண்டு மரியாவின் அமலோற்பவத்தை ஏற்றுக் கற்பிக்கிறது.
# அமலோற்பவ அன்னை

## மரியாவின் அமலோற்பவத்துக்கு விவிலிய அடிப்படைகள்

### பழைய ஏற்பாடு

விவிலியத்தின் முதல் நூலாகிய தொடக்க நூலில் மனிதகுல மீட்புப் பற்றிய முன்னறிவிப்பு உள்ளது. கடவுளால் படைக்கப்பட்ட முதல் பெண்ணாகிய ஏவா மரியாவுக்கு முன்னடையாளமாக உள்ளார்:  
முதல் பெண் கடவுளின் கட்டளையை மீறிப் பாவம் செய்தார். ஆனால் மரியா கடவுளுக்குக் கீழ்ப்படிந்து தம்மை முழுவதும் அவர் கைகளில் ஒப்படைத்தார். இயேசு கிறிஸ்து பாவத்தின்மீது வெற்றிகொண்டதுபோல மரியாவும் அவருக்குக் கீழ்ப்பட்ட நிலையில், அவரோடு இணைந்து, கடவுளின் தனிப்பட்ட அருளால் பாவத்தை முறியடித்தார்.  
பழைய ஏற்பாட்டு நூல்களாகிய நீதிமொழிகள் மற்றும் இனிமைமிகு பாடல் ஆகிய நூல்களிலும் மரியாவின் அமலோற்பவம் பற்றிய குறியீடுகள் உள்ளதாகத் திருச்சபை விளக்கம் தருகிறது. எடுத்துக்காட்டாகச் சில பாடங்கள்:
# அமலோற்பவ அன்னை

## மரியாவின் அமலோற்பவத்துக்கு விவிலிய அடிப்படைகள்

### புதிய ஏற்பாடு

புதிய ஏற்பாட்டில் குறிப்பாக லூக்கா நற்செய்தி மரியா கடவுளின் அருளால் நிரம்பியிருந்ததைக் குறிப்பிடுகிறது:
# அமலோற்பவ அன்னை

## இரண்டாம் வத்திக்கான் சங்கப் போதனை

1962-1965இல் நடந்தேறிய வரலாற்றுச் சிறப்புமிக்க இரண்டாம் வத்திக்கான் பொதுச்சங்கம் மரியா அமலோற்பவியாகப் போற்றப்படுவதைக் கீழ்வருமாறு விளக்குகிறது:
# அமலோற்பவ அன்னை

## அமலோற்பவ அன்னையாக மரியா அளித்த காட்சிகள்

கத்தோலிக்க திருச்சபை அன்னை மரியாவை அமலோற்பவத் தாயாக வணங்குவதை உறுதிப்படுத்தும் விதத்தில் இரு தருணங்களில் மரியா காட்சியளித்ததையும் குறிப்பிடலாம்.  
- 1830ஆம் ஆண்டு நவம்பர் 27ஆம் நாள் அன்னை மரியா புனித கத்தரீன் லபோரே என்பவருக்குக் காட்சி அளித்தார். அப்போது அன்னை மரியாவைச் சுற்றி முட்டை வடிவில் தோன்றிய ஒளி வட்டத்தில், "ஓ பாவமின்றி உற்பவித்த மரியாவே, உம்மை அண்டி வரும் எங்களுக்காக வேண்டிக்கொள்ளும்" என்ற வார்த்தைகள் காணப்பட்டன.  
- 1858ஆம் ஆண்டு, மரியா அமலோற்பவ அன்னையாக இருக்கின்றார் என்னும் உண்மை மறையுண்மையாக அறிவிக்கப்பட்ட நான்காம் ஆண்டில், புனித பெர்னதெத் சுபீரு என்பவருக்கு மரியா லூர்து அன்னையாக காட்சியளித்தார். அப்போது மரியா "நானே அமலோற்பவம்" (*Que soi era immaculada concepcion* - தென் பிரான்சிய நாட்டுமொழி) என்று கூறினார்.
# அமலோற்பவ அன்னை

## ஆதாரங்கள்

- Le Franc, Martin. *The Conception of Mary -- A Rhyming Translation of Book V of Le Champion des Dames by Martin Le Franc (1410-1461).* Ed. and trans. Steven Millen Taylor. Lewiston, NY: The Edwin Mellen Press, 2010.
# வீர. விஜயபாரதி

**வீர. விஜயபாரதி** (பிறப்பு: மே 29 1974) தமிழ்நாடு, தஞ்சை மாவட்டம் மன்னார்குடியில் பிறந்த இவர் பிரகாசம் தொடக்கப் பள்ளியிலும், கணபதி விலாஸ் நடுநிலைப்பள்ளி, தூய வளனார் பெண்கள் மேல்நிலைப் பள்ளிகளில் தனது பள்ளிக் கல்வியைப் பெற்றார். பின்பு மன்னார்குடி இராஜகோபாலசாமி கலைக் கல்லூரியில் இளங்கலைப் பட்டத்தினையும், சென்னை மாநிலக் கல்லூரியில் முதுகலைப்பட்டத்தினையும் சிங்கப்பூர் தேசிய கல்விக் கழகத்தில் பிஜிடிஈ டிப்ளோமா பட்டத்தினையும் பெற்றார்.
# வீர. விஜயபாரதி

## தொழில் நடவடிக்கை

1998 முதல் சிங்கப்பூரிலுள்ள சிராங்கூன் தொடக்கக் கல்லூரியில் தமிழாசிரியையாகப் பணியாற்றி வருகின்ற இவர் தமிழ், ஆங்கிலம், இந்தி போன்ற மொழிகளில் நன்கு புலமைமிக்கவராவார்.
# வீர. விஜயபாரதி

## வகித்த பதவிகள்

சிங்கப்பூர்த் தமிழாசிரியர் சங்கம், சிங்கப்பூர் ஆசிரியர் சங்கம் போன்றவற்றில் உறுப்பினராகவும், சிங்கப்பூர் தமிழ் எழுத்தாளர் கழகத்தில் செயலவை உறுப்பினராகவும் பதவி வகித்துள்ளார்.
# வீர. விஜயபாரதி

## இலக்கியப் பணி

1993ல் எழுதத் தொடங்கிய இவர் புதுக்கவிதைகளையும், மரபுக் கவிதைகளையும் எழுதி வருகின்றார். இவரது முதல் ஆக்கம் ‘புதுமைப் பெண்’ எனும் தலைப்பில் 1994ல் கல்லூரி இதழில் வெளிவந்தது. இதிலிருந்து 100க்கும் மேற்பட்ட ஆக்கங்களை எழுதியுள்ளார். மேலும் பட்டிமன்றங்களில் பங்கேற்பதையும், கவியரங்குகளை நடத்துவதிலும் ஆர்வம் காட்டி வருகின்றார்.
# வீர. விஜயபாரதி

## பெற்ற விருதுகளும், கௌரவங்களும்

சென்னை புதுக் கல்லூரியின் உமறுப் புலவர் மன்ற கவிதைப் போட்டியில் இவரது கவிதைக்கு 1ம் பரிசு
மாணவர்களுக்காக இவர் எழுதிய நாடகத்துக்கு சிறந்த கதை, வசனத்திற்கான விருது
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# விருத்தாசலம் அமுதா

**விருத்தாசலம் அமுதா** (பிறப்பு: மார்ச்சு 2 1970) கேரள மாநிலத்தின் காட்டூரில் பிறந்த இவர் தனது ஆரம்பக் கல்வியை பாலக்காட்டின் ஆர்பி கூடப் பள்ளியிலும், உயர்நிலைக் கல்வியை செயிண்ட் உயர்நிலைப் பள்ளியிலும் பெற்றுள்ளார். பின்பு மெர்சி கல்லூரியில் ஆங்கிலத்தில் இளங்கலைப் பட்டத்தினையும், விக்டோரியா கல்லூரியில் முதுகலைப் பட்டத்தினையும் பெற்ற இவர் கல்வித்துறையிலும் இளங்கலைப் பட்டத்தினைப் பெற்றுள்ளார்.
# விருத்தாசலம் அமுதா

## தொழில்முயற்சி

மெர்சி கல்லூரியிலும் விஸ்யு மெட்ரிகுலேசன் பள்ளியிலும் ஒன்றரை ஆண்டுகள் ஆசிரியராகப் பணியாற்றியுள்ளார்.
# விருத்தாசலம் அமுதா

## இலக்கியப் பணி

தனது 12வது வயதில் கவிதை எழுதத் தொடங்கிய இவர் குறிப்பாக புதுக்கவிதை எழுதுவதில் மிக்க ஆர்வம் காட்டி வருகின்றார். என்றாலும் சிங்கப்பூருக்கு புலம்பெயர்ந்ததன் பின்னர் இவர் பத்திரிகைக்கு எழுதத் தொடங்கினார். ‘அட்டை உலகம்’ எனும் தலைப்பிலான இவரது முதல் ஆக்கம் தமிழ் முரசு சனவரி 21 1999ல் இதழில் வெளிவந்தது.
# விருத்தாசலம் அமுதா

## பெற்ற விருதுகளும், கௌரவங்களும்

கல்லூரி, பல்கலைக்கழக மட்டத்தில் பலமுறை கவிதைப் போட்டிகளில் 1ம் பரிசில்களைப் பெற்றுள்ளார்.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# கெப்லர் முக்கோணம்

வடிவவியலில் **கெப்லர் முக்கோணம்** (*Kepler triangle*) என்பது ஒரு சிறப்பு வகையான செங்கோண முக்கோணமாகும். இம்முக்கோணத்தின் பக்கங்களின் நீளங்கள் பெருக்குத் தொடரில் அமைகின்றன. கெப்லர் முக்கோணத்தின் பக்கங்களின் நீளங்களின் விகிதங்கள், <math>\varphi = {1 + \sqrt{5} \over 2}</math> -தங்க விகிதத்துடன் தொடர்புடையது.  
இப்பக்க நீளங்கள் பின்வருமாறு தரப்படுகின்றன:
: <math> 1 : \sqrt\varphi : \varphi</math>, அல்லது தோராயமாக, **1 : 1.272 : 1.618**. பக்க நீளங்களின் வர்க்கங்கள் தங்க விகிதத்தைப் பொதுவிகிதமாகக் கொண்ட பெருக்குத் தொடராக அமைகின்றன.  
ஜெர்மானிய கணிதவியலாளர் மற்றும் வானவியலாளரான *யோகான்னசு கெப்லர்*தான் (1571–1630) முதன்முதலில் சில செங்கோண முக்கோணங்களின் சிறிய பக்கத்திற்கும் செம்பக்கத்திற்குமான விகிதம் தங்க விகிதத்திற்குச் சமமாக உள்ளதைக் கண்டறிந்தார். எனவே இத்தகைய செங்கோண முக்கோணங்கள் கெப்லர் முக்கோணங்கள் என அழைக்கப்படுகின்றன. கெப்லர் முக்கோணத்தில் பித்தாகரசு தேற்றம் மற்றும் தங்க விகிதம் ஆகிய இரண்டு முக்கிய கணிதவியல் கருத்துருக்களும் இணைந்து காணப்படுகின்றன. இந்த உண்மையால் ஈர்க்கப்பட்ட கெப்லர், இதனைப் பின்வருமாறு கூறுகிறார்:  
சில ஆதாரங்கள் தோராயமாக கெப்லர் முக்கோணத்தின் அளவுகளுக்குச் சமமான அளவுகளை உடையதொரு முக்கோணம் *கீசாவின் பெரும்பிரமிடில்* காணப்படுகிறதென கூறுகின்றன.
# கெப்லர் முக்கோணம்

## வருவித்தல்

தங்க விகிதத்தை வரையறுக்கும் இருபடி பல்லுறுப்புக்கோவையான <math>\varphi^2 = \varphi + 1 </math> -ஐ
:<math>(\varphi)^2 = (\sqrt\varphi)^2 + (1)^2. </math> என பித்தாகரசு தேற்றத்தின் முடிவின் வடிவில் மாற்றி எழுத, <math>1</math>, <math>\sqrt\varphi</math> மற்றும் <math>\varphi\,</math> பக்க அளவுகளுடைய முக்கோணம் ஒரு செங்கோண முக்கோணம் என்பது தெளிவாகிறது.
# கெப்லர் முக்கோணம்

## கூட்டு, பெருக்கல் மற்றும் இசைச் சராசரிகளுடன் தொடர்பு

தரப்பட்ட இரு நேர்ம மெய்யெண்கள் *a* , *b* ஆகியவற்றின் கூட்டுச்சராசரி, பெருக்கல் சராசரி மற்றும் இசைச் சராசரிகளைப் பக்கங்களாகக் கொண்ட முக்கோணம் ஒரு கெப்லர் முக்கோணமாக இருந்தால், இருந்தால் மட்டுமே அது ஒரு செங்கோண முக்கோணமாக இருக்க முடியும்.
# கெப்லர் முக்கோணம்

## கெப்லர் முக்கோணம்- வரைதல்

கவராயம் மற்றும் அளவுகோல் கொண்டு ஒரு கெப்லரின் முக்கோணம் வரைவதற்கு முதலில் ஒரு தங்க செவ்வகத்தை வரைந்து பின் அதிலிருந்து கெப்ளர் முக்கோணம் வரையலாம்:
1. சாதாரண சதுரம் ஒன்று வரைக.
1. சதுரத்தின் ஒரு பக்கத்தின் நடுப்புள்ளியிலிருந்து எதிர்முனைக்கு ஒரு கோடு வரைக.
1. இக்கோட்டுத்துண்டினை ஆரமாகக் கொண்டு வரையப்படும் வில்லானது செவ்வகத்தின் உயரத்தைத் தீர்மானிக்கிறது.
1. தங்க செவ்வகத்தை முழுமையாக வரைக.
1. தங்க செவ்வகத்தின் நீளமான பக்கத்தைக் கொண்டு வரையப்படும் வில் செவ்வகத்தின் எதிர்ப்பக்கத்தை வெட்டுமிடம் கெப்லர் முக்கோணத்தின் செம்பக்கத்தைத் தீர்மானிக்கிறது.
# கெப்லர் முக்கோணம்

## ஒரு கணிதவியல் ஒன்றுதல்

<math>a, a \sqrt{\varphi}, a \varphi,</math> பக்கங்கள் கொண்ட ஒரு கெப்லரின் முக்கோணத்தை எடுத்துக் கொள்க.
- இம்முக்கோணத்தைச் சுற்றி வரையப்பட்ட வட்டம்;
- முக்கோணத்தின் மூன்று பக்கங்களில் இடைப்பட்ட அளவுடைய பக்க அளவை பக்கமாகக் கொண்டு வரையப்பட்ட சதுரம்.
- சதுரத்தின் சுற்றளவு (<math>4a \sqrt{\varphi}</math>) மற்றும் வட்டத்தின் சுற்றளவு (<math>a \pi \varphi</math>) இரண்டும் 0.1% -க்கும் குறைவான பிழையளவில் ஒன்றுபடும்.  
இதுவே கணிதவியல் ஒன்றுபடல், <math>\pi \approx 4/\sqrt\varphi</math> ஆகும். ஆனால் சதுரம் மற்றும் வட்டத்தின் சுற்றளவுகள் மிகச்சரியாக சமமாக இருக்க முடியாது. அதாவது <math>\pi</math> ஒரு விஞ்சிய எண் என்பதால் <math>\pi \neq 4/\sqrt\varphi</math>  
சில ஆதாரங்களின்படி, எகிப்திய பிரமிடுகளில் கெப்லர் முக்கோண வடிவங்கள் காணப்படுவதாகக் கருதப்படுகிறது. ஆனால் பண்டைய எகிப்தியர்கள், <math>\pi</math> மற்றும் தங்க விகிதம் <math>\phi</math> இவற்றினைக் கொண்ட கணிதவியல் ஒன்றுபடுதலைப் பற்றி அறிந்திருக்காமல் இருந்திருக்கலாம்.
# இரா. சத்திக்கண்ணன்

**இரா. சத்திக்கண்ணன்** (*R. Sakthi kannan*) சிங்கப்பூரைச் சேர்ந்த ஓர் எழுத்தாளர் ஆவார். சிறுகதை, புதுக்கவிதை, கவிதை, கட்டுரை ஆகிய துறைகளில் ஈடுபட்டுவரும் இவரின் முதல் படைப்பு ‘காலம் பொறந்திருச்சு’ எனும் தலைப்பில் ஞானோதய நாடக சபா புத்தகத்தில் வெளியானது. தோடர்ந்தும் எழுதிவரும் இவரது ஆக்கங்கள் சிங்கப்பூரிலிருந்து வெளிவரும் தமிழ் முரசு, புண்ணியா, திசை ஆகிய இதழ்களில் வெளிவந்துள்ளன.
# இரா. சத்திக்கண்ணன்

## வாழ்க்கைக் குறிப்பு

இந்தியாவின் தமிழ்நாடு மாநிலம் திருநெல்வேலி மாவட்டம் 'பத்தை' எனும் கிராமத்தில் பிறந்த இவர் திருநெல்வேலி நீலகண்டா ஆரம்பப் பள்ளியிலும், சென்னை திருவல்லிக்கேணி உயர்நிலைப் பள்ளியிலும் படித்துப் பின்பு சென்னை விவேகானந்தா கல்லூரியில் அறிவியலில் இளநிலை பட்டம் பெற்றார். சென்னை அண்ணா பல்கலைக்கழகத்தில் மின்னியல் துறையில் முனைவர் பட்டம் பெற்றார்.
# ரெஜினா பேகம்

**ரெஜினா பேகம்** (பிறப்பு: அக்டோபர் 23 1968), தமிழ்நாடு தாளந்திருவாசல் எனும் ஊரைப் பிறப்பிடமாகக் கொண்ட இவர் தனது ஆரம்பக் கல்வியை அல்ஜுனிட் தொடக்கப்பள்ளியிலும், பிராட்ரிக் உயர்நிலைப் பள்ளியிலும் பயின்றார். இவர் தமிழ், ஆங்கிலம், அரபு ஆகிய மொழிகளில் புலமைவாய்ந்தவர்.
# ரெஜினா பேகம்

## தொழில் நடவடிக்கை

வி. ஐ .பி.டிராவல் அண்ட் டுவர்ஸ் எனும் பயணத்துறை நிறுவனத்தைத் தொடங்கி அதன் நிர்வாக இயக்குநராக பணியாற்றிவருகின்றார்.
# ரெஜினா பேகம்

## இலக்கியப் பணி

1982ல் எழுதத் தொடங்கிய இவர் இதுவரை பல சிறுகதைகளையும், நாடகங்களையும், மரபுக் கவிதைகளையும், புதுக் கவிதைகளையும், கட்டுரைகளையும் எழுதியுள்ளார். 1994ல் வானொலியில் இவரின் முதல் படைப்பு ‘விகடகவி தெனாலிராமன்' எனும் தலைப்பில் ஒலிபரப்பாகியது. இதுவொரு நாடகமாகும்.
# ரெஜினா பேகம்

## வகித்த பதவிகள்

இவர் சிங்கப்பூர் தமிழ் எழுத்தாளர் கழகத்தின் செயலவை உறுப்பினராகவும், ஈராண்டுகள் அதன் பொருளாளராகவும் பொறுப்பு வகித்துள்ளார். மேலும் சிண்டா, பொத்தோங் பாசிர் இந்திய நற்பணிச் செயற்குழு, தமிழ்மொழி பண்பாட்டுக்கழகம் ஆகியவற்றிலும் உறுப்பினராக பதவி வகித்துள்ளார்.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ச. மனோகரன்

**ச. மனோகரன்** (பிறப்பு: அக்டோபர் 20, 1968) சிங்கப்பூரைச் சேர்ந்த கவிஞரும் எழுத்தாளரும் ஆவார்.
# ச. மனோகரன்

## வாழ்க்கைக் குறிப்பு

தமிழ்நாடு, தஞ்சை மாவட்டம் கும்பகோணத்தில் பிறந்த இவர் அங்குள்ள டி.ஈ.எல்.சி. விடிவெள்ளி பாடசாலையில் தனது ஆரம்பக் கல்வியையும், சிறிய மலர் மேல்நிலைப் பள்ளியில் உயர்நிலைக் கல்வியையும், திருச்சி, மண்டலப் பொறியியல் கல்லூரியில் இளம் பொறியியல் பட்டத்தினையும் பெற்றுள்ளார். தமிழ், ஆங்கிலம் ஆகிய மொழிகளில் நன்கு புலமைவாய்ந்தவர். சிங்கப்பூர் வீடமைப்பு வளர்ச்சிக் கழகத்தில் மூன்றாண்டுகள் தொழில்நுட்ப அலுவலராகப் பணியாற்றியுள்ளார்.
# ச. மனோகரன்

## இலக்கியப் பணி

மலர் தமிழ் எனும் புனைப்பெயரில் 1977ல் எழுதத் தொடங்கிய இவர் இதுவரை 100க்கும் மேற்பட்ட மரபுக் கவிதைகளையும், புதுக்கவிதைகளையும் யாத்துள்ளார். இவரது ‘தாள்’ எனும் மரபுக் கவிதை கல்கியில் 1990ல் வெளிவந்தது. சிங்கப்பூர் தமிழ் எழுத்தாளர் கழகத்தின் செயலவை உறுப்பினராக உள்ளார்.
# ச. மனோகரன்

## பெற்ற விருதுகளும், கௌரவங்களும்

சிங்கப்பூர் தமிழ் எழுத்தாளர் கழகம் நடத்திய மாதாந்த கவிதைக் கருத்தரங்கில் அன்னை தெரேசா மறைவு பற்றி இவர் எழுதிய ‘போய் வா அன்னையே’ எனும் இரங்கல் கவிதை சிறந்த கவிதையாக தேர்ந்தெடுக்கப்பட்டு பரிசு வென்றது.  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# அம்போதரங்கம்

**அம்போதரங்கம்** என்பது பாவகைகளில் ஒன்றான கலிப்பாவின் ஒரு உறுப்பாகும். இது அப் பாவகையில் தரவு, தாழிசை, அராகம் என்னும் உறுப்புகளைத் தொடர்ந்து நான்காவது உறுப்பாக வரும்.  
அம்பு = தண்ணீர் ; தரங்கம் = அலை. நீரில் அடிக்கும் அலை பெரிதாகத் தொடங்கித் தேய்ந்து கரையோரத்தில் சேரும் போது சுருங்கி முடியும். அது போல நாற்சீரடி, முச்சீரடி, இருசீரடி என அடுத்தடுத்து வரும் உறுப்பு அம்போதரங்கம் எனப்பட்டது.
இதற்குச் சொற்சீரடி (ஒரு சொல்லே ஒரு சீராக வருவதால்), அசையடி (ஓர் அசையே சீராக வரும் அடிகள் கொண்டிருப்பதால்) என்ற வேறு பெயர்களும் உண்டு. சீர் எண்ணிக்கை கொஞ்சம் கொஞ்சமாகக் குறைந்து வருவதால் ”**எண்**” எனும் பெயரும் உண்டு.
# அம்போதரங்கம்

## எடுத்துக்காட்டு

வாட்போக்கி கலம்பகத்தில் வரும் பின்வரும் வரிகள் அம்போதரங்கத்திற்கு எடுத்துக்காட்டாக அமைகின்றன  
1. துருவொரு தயையினைந் தொழிலி யற்றியு
:மருவொரு தொழிலுமில் லாத மாட்சியை;
2. பெண்ணொரு பாலுறு பெற்றி மேவியு
:மெண்ணொரு விகாரமு மிலாத காட்சியை.  
(இவை இரண்டும் நாற்சீரடி அம்போதரங்கம்.)  
1. உள்ளொளி யாகிந்ன் றுணர்த்துந் தன்மையை;
1. வெள்ளொளி விடைமிசை விளங்கு நன்மையை;
1. அம்புல நடுப்புகுந் தாடுங் கூத்தினை;
1. நம்பல மெனப்பலர் நவிலுஞ் சோத்தினை.  
(இவை நான்கும் நாற்சீரடி அம்போதரங்கம்.)  
1. சடைநெடு முடியமர் செல்லினை;
1. தவமுயல் பவர்வினை கல்லினை;
1. கடையரு வடவரை வில்லினை;
1. கவினுற நெடுமறை சொல்லினை;
1. மிடைவலி யினர்தரு பல்லினை;
1. விசயனொ டெதிர்பொரு மல்லினை;
1. அடைதரு மிடையதள் புல்லினை;
1. அளவிட லரியதொ ரெல்லினை;  
(இவை எட்டும் முச்சீரடி அம்போதரங்கம்.)  
1. அருள் கொடுத்தனை;
1. இருள் கொடுத்தனை;
1. ஆல மாந்தினை;
1. சூல மேந்தினை;
1. இசைவி ரித்தனை;
1. வசையி ரித்தனை;
1. எங்கு நீடினை;
1. சங்கு சூடினை;
1. மதிய ணிந்தனை;
1. கொதித ணிந்தனை;
1. மழுவ லத்தினை;
1. தொழுந லத்தினை;
1. பொருவி றந்தனை;
1. கருவ றந்தனை;
1. பொய்யி னீங்கினை;
1. மெய்யி னோங்கினை.  
(இவை பதினாறும் இருசீரோரடி அம்போதரங்கம்.)
# தனிச்சொல் (யாப்பிலக்கணம்)

**தனிச்சொல்** என்பது பாவகைகளில் ஒன்றான கலிப்பாவின் ஓர் உறுப்பாகும். இஃது அப்பாவகையில் தரவு, தாழிசை, அராகம், அம்போதரங்கம் என்னும் உறுப்புக்களைத் தொடர்ந்து ஐந்தாவது உறுப்பாக வரும்.  
கலிப்பாவின் இறுதி உறுப்பாகிய சுரிதகத்தை ஏனைய நான்கு உறுப்புகளின் இணைப்பதற்காக அதன் முன் வருவது தனிச்சொல். இது தனிச்சீர் எனவும் அழைக்கப்படும்.
# தனிச்சொல் (யாப்பிலக்கணம்)

## எடுத்துக்காட்டு

வாட்போக்கிக் கலம்பகத்தில் வரும் பின்வரும் வரிகள் அம்போதரங்கத்துக்கும் தனிச்சொல்லுக்கும் எடுத்துக்காட்டாக அமைகின்றன:  
1. துருவொரு தயையினைந் தொழிலி யற்றியு
:மருவொரு தொழிலுமில் லாத மாட்சியை;
2. பெண்ணொரு பாலுறு பெற்றி மேவியு
:மெண்ணொரு விகாரமு மிலாத காட்சியை.  
(இவை இரண்டும் நாற்சீரடி அம்போதரங்கம்.)  
1. உள்ளொளி யாகிந்ன் றுணர்த்துந் தன்மையை;
1. வெள்ளொளி விடைமிசை விளங்கு நன்மையை;
1. அம்புல நடுப்புகுந் தாடுங் கூத்தினை;
1. நம்பல மெனப்பலர் நவிலுஞ் சோத்தினை.  
(இவை நான்கும் நாற்சீரடி அம்போதரங்கம்.)  
1. சடைநெடு முடியமர் செல்லினை;
1. தவமுயல் பவர்வினை கல்லினை;
1. கடையரு வடவரை வில்லினை;
1. கவினுற நெடுமறை சொல்லினை;
1. மிடைவலி யினர்தரு பல்லினை;
1. விசயனொ டெதிர்பொரு மல்லினை;
1. அடைதரு மிடையதள் புல்லினை;
1. அளவிட லரியதொ ரெல்லினை;  
(இவை எட்டும் முச்சீரடி அம்போதரங்கம்.)  
1. அருள் கொடுத்தனை;
1. இருள் கொடுத்தனை;
1. ஆல மாந்தினை;
1. சூல மேந்தினை;
1. இசைவி ரித்தனை;
1. வசையி ரித்தனை;
1. எங்கு நீடினை;
1. சங்கு சூடினை;
1. மதிய ணிந்தனை;
1. கொதித ணிந்தனை;
1. மழுவ லத்தினை;
1. தொழுந லத்தினை;
1. பொருவி றந்தனை;
1. கருவ றந்தனை;
1. பொய்யி னீங்கினை;
1. மெய்யி னோங்கினை.  
(இவை பதினாறும் இருசீரோரடி அம்போதரங்கம்.)  
**எனவாங்கு**,
(இது தனிச்சொல்.)
# சுரிதகம் (யாப்பிலக்கணம்)

**சுரிதகம்** என்பது பாவகைகளில் ஒன்றான கலிப்பாவின் ஒரு உறுப்பாகும். இது அப்பாவகையில் தரவு, தாழிசை, அராகம் அம்போதரங்கம், தனிச்சொல் என்னும் உறுப்புக்களைத் தொடர்ந்து ஆறாவதாக மற்றும் இறுதியாக உறுப்பாக வரும். கலிப்பா தவிர்த்து வெண்பா மற்றும் ஆசிரியப்பாவின் உறுப்பாகவும் வரும். அப்படி வரும் போது முறையே வெள்ளைச் சுரிதகம் மற்றும் ஆசிரியச் சுரிதகம் எனப்படும்.  
சுரிதகம் என்றால் ”சுருங்கி முடிவது” என்று பொருள். ஈற்றில் (இறுதியில்) வைக்கப்படுவது எனும் பொருளில் வைப்பு எனவும் இறுதி வரம்பாக வருவது என்பதனால் வாரம் என்றும் இதற்கு பிற பெயர்கள் பெறும்.
# சுரிதகம் (யாப்பிலக்கணம்)

## எடுத்துக்காட்டு

வாட்போக்கி கலம்பகத்தில் வரும் பின்வரும் வரிகள் சுரிதகதுக்கு எடுத்துக்காட்டாக அமைகின்றன
<poem>
பசித்தழூஉ ஞானப் பாலுண் மழவு
மேற்றொடு சூல மேற்றதோ ளரசு
மவிர்தரு செம்பொ னாற்றிடை யிட்டுக்
குளத்தி லெடுத்துக் கொண்ட கோவுங்
கனவிலு மமரர் காணரு நின்னைப்
பரிமா மிசைவரப் பண்ணிய முதலுங்
கரைதரு தமிழ்க்குக் காணி கொடுத்த
நின்றிருச் செவிக்க ணெறிகுறித் தறியாப்
பொல்லாப் புலைத்தொழிற் கல்லாச் சிறியே
னெவ்வகைப் பற்று மிரித்தவர்க் கன்றி
மற்றையர்க் கொல்லா வயங்கருள் பெறுவான்
கொடுவிட மமுதாக் கொண்டதை யுணர்ந்து
குற்றமுங் குணமாக் கொள்வையென் றெண்ணிப்
புன்மொழித் துதிசில புகட்டின
னன்மொழி யெனினு மருளுதி விரைந்தே.
(இதுபதினைந்தடி நேரிசையாசிரியச்சுரிதகம்.)
</poem>
# இலங்கை நாடாளுமன்றத் தேர்தல், 1977

**இலங்கையின் 8வது நாடாளுமன்றத் தேர்தல்** 1977 சூலை 21 இல் நடைபெற்றது. இலங்கை நாடாளுமன்றத்தின் தேசிய அரசுப் பேரவைக்கு 168 உறுப்பினர்களைத் தெரிவு செய்ய இத்தேர்தல் நடத்தப்பட்டது.
# இலங்கை நாடாளுமன்றத் தேர்தல், 1977

## பின்னணி

பிரதமர் சிறிமாவோ பண்டாரநாயக்கா தலைமையிலான இடதுசாரிக் கூட்டணி அரசு தனது ஆட்சிக்காலத்தில் முன்னெப்போதும் இல்லாது மக்களிடையே செல்வாக்கை இழந்திருந்தது. அவரது பொருளாதாரக் கொள்கை நாட்டில் தொழில் வளர்ச்சி கண்டிருந்தாலும், வேலையில்லாத் திண்டாட்டத்தைப் போக்க முடியவில்லை. அரசியலமைப்பின் படி 1975 ஆம் ஆண்டில் நடத்தப்பட வேண்டிய தேர்தல் 1972 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி நாடாளுமன்ரத்தின் பதவிக்காலம் மேலும் இரண்டாண்டுகள் நீடிக்கப்பட்டது. அரசாங்கத்தின் சிங்களத் தேசியவாதம் மிகப் பலமாகத் தலை தூக்கியதில் தமிழ்ப் பகுதிகளில், குறிப்பாக நாட்டின் வட மாகாணத்தில் அரசியல் குழப்ப நிலை தோன்றியது. நாடு முழுவதும் அவசரகால நிலையை அரசு கொண்டு வந்தது. ஐக்கிய முன்னணியின் கூட்டணிக் கட்சிகளிடையே பிளவுகள் தோன்றின.  
அதே வேளை, 1970 தேர்தலில் படு தோல்வியடைந்த ஐக்கிய தேசியக் கட்சி மீண்டும் செல்வாக்குப் பெற ஆரம்பித்தது. இனப்பிரச்சினைக்கு அதிகாரப் பகிர்வு மூலமாகத் தீர்வு காணப்படும் என அது உறுதி அளித்தது. திறந்த பொருளாதாரத்தை முன்னெடுக்கப்போவதாக அறிவித்தது. ஒவ்வொரு குடும்பத்திற்கும் பங்கீட்டு அடிப்படையில் இலவசமாக வழங்கப்பட்ட இரண்டு கிலோகிராம் அரிசியை விட மேலதிகமாக எட்டு இறாத்தல் மாவும் இலவசமாக வழங்க அது உறுதி அளித்தது.  
பழைய தமிழ்க் கட்சிகள் ஒன்றிணைந்து தமிழரசுக் கட்சியின் தலைவர் அ. அமிர்தலிங்கம் தலைமையில் தமிழர் விடுதலைக் கூட்டணியை அமைத்து தமிழர் பிரதேசங்களுக்கு தனிநாட்டுக் கோரிக்கை முன்வைத்தனர்.
# இலங்கை நாடாளுமன்றத் தேர்தல், 1977

## முடிவுகள்

இலங்கையின் வரலாற்றிலேயே முதற் தடவையாக ஐக்கிய தேசியக் கட்சி மூன்றில் இரண்டுக்கும் அதிகமான இடங்களைக் கைப்பற்றி ஆட்சியைப் பிடித்தது. அதே வேளையில், இலங்கை நாடாளுமன்ற வரலாற்றில், முதற் தடவையாக தமிழர் கட்சி ஒன்று இரண்டாவது அதிகப்படியான இடங்களைக் கைப்பற்றி நடாளுமன்றத்தில் அதிகாரபூர்வ எதிர்க்கட்சியாக வந்தது.  
1972 ஆம் ஆண்டு அரசியலமைப்பின் கீழ் நடத்தப்பட்ட ஒரேயொரு பொதுத் தேர்தல் இதுவேயாகும்.  
| கட்சி | align=<small>வேட்பாளர்கள்</small> | align=வாக்குகள் | align=% | align=இடங்கள் |  |
| --- | --- | --- | --- | --- | --- |
| &nbsp; | align= ஐக்கிய தேசியக் கட்சி | 154 | 3,179,221 | 50.92 | **140** |
| &nbsp; | align= தமிழர் விடுதலைக் கூட்டணி | 23 | 421,488 | 6.75 | **18** |
| &nbsp; | align= இலங்கை சுதந்திரக் கட்சி | 147 | 1,855,331 | 29.72 | **8** |
| &nbsp; | align= இலங்கை தொழிலாளர் காங்கிரஸ் | 2 | 62,707 | 1.00 | **1** |
| &nbsp; | align= லங்கா சமசமாஜக் கட்சி | 82 | 225,317 | 3.61 | **0** |
| &nbsp; | align= இலங்கை கம்யூனிஸ்ட் கட்சி | 25 | 123,856 | 1.98 | **0** |
| &nbsp; | align= மகாஜன எக்சத் பெரமுன | 27 | 22,639 | 0.36 | **0** |
| align= ஏனையோர் | 295 | 353,014 | 5.65 | **1** |  |
| colspan=3 align= நிராகரிக்கப்பட்டவை |  |  |  |  |  |
| colspan=3 align= பதிவான மொத்த வாக்காளர்கள் |  |  |  |  |  |
| colspan=3 align= மொத்த வாக்காளர்கள்<sup>1</sup> |  |  |  |  |  |
| colspan=3 align= பதிவு செய்யப்பட்ட வாக்காளர்கள் | 6,667,589 |  |  |  |  |
| colspan=3 align= Turnout |  |  |  |  |  |
| மூலம்: Sri Lanka Statistics
<small>1. பல-அங்கத்தவர் தொகுதிகளில் ஒருவர் ஒன்றுக்கு மேற்பட்ட வாக்குகளை அளிக்க அனுமதிக்கப்பட்டனர். | } |  |  |  |  |
# வெப்ப இயக்கவியலின் சுழிய விதி

**வெப்ப இயக்கவியலின் சுழிய விதி** (Zeroth law of thermodynamics) இரு பொருட்களின் தொடுகையின் போது அவற்றுக்கு இடையேயான *வெப்பச்சமநிலை* பற்றி கூறுகிறது,
அதாவது இரு தொகுதிகள், மூன்றாவது தொகுதியுடன் வெப்பச்சமநிலையில் இருந்தால் அவை இரண்டும் தமக்கிடையே வெப்ப சமநிலையில் இருக்கும்.
இரு தொகுதிகள் தொடுகையில் உள்ள போது வெப்பப்பரிமாற்றம் நிகழாவிடின் அவை வெப்பச் சமநிலையில் உள்ளன எனப்படும்.
வெப்பநிலை எனும் கணியத்திற்கான தேவையை பூச்சிய விதி உணர்த்துகிறது. அதாவது வெப்பச்சமநிலை வெப்பநிலை எனும் கணியத்திலேயே
தங்கி உள்ளது. ஒரே வெப்பநிலையில் உள்ள இரு தொகுதிகள் தமக்கிடையே வெப்பச்சமநிலையில் இருக்கும். இவ்விதி வெப்பமானியின் உருவாக்கத்திற்கு மூலமாக அமைகிறது.
# வெப்ப இயக்கவியலின் சுழிய விதி

## சமநிலைத் தொடர்பாக சுழிய விதி

ஒரு தொகுதியின் வெப்ப ஆற்றலில் நிகர மாற்றம் உணரப்படாத போது அது வெப்பச்சமநிலையில் இருக்கும் எனப்படுகிறது. A, B, மற்றும் C என்பன வெவ்வேறு வெப்பத்தொகுதிகளாக இருக்கும் போது, வெப்ப ஆற்றலின் சுழிய விதியை பின்வருமாறு வெளிப்படுத்தலாம்:  
"A மற்றும் C ஒவ்வொன்றும் B உடன் வெப்பச்சமநிலையில் இருக்க, A ஆனது C உடன் சமநிலையில் இருக்கும்"
# திருச்சபை வரலாற்றின் நடுக் காலம்

**திருச்சபை வரலாற்றின் நடுக் காலம்** என்பது, திருச்சபையின் தொடக்க காலத்துக்கும், நவீன காலத்துக்கும் இடைப்பட்டக் காலகட்டத்தைக் குறிக்கிறது. கி.பி. 477 முதல் கி.பி. 1600ஆம் ஆண்டு வரையிலான காலம் *திருச்சபை வரலாற்றின் நடுக் காலம்* என்று அழைக்கப்படுகிறது.
# திருச்சபை வரலாற்றின் நடுக் காலம்

## காலப் பிரிவுகள்

திருச்சபையின் நடுக் காலத்தைப் பின்வரும் மூன்று கட்டங்களாகப் பிரிக்கலாம்:
:# திருச்சபையின் முன் நடுக் காலம் (கி.பி. 477-799)
:# திருச்சபையின் இடை நடுக் காலம் (கி.பி. 800-1453)
:# திருச்சபையின் பின் நடுக் காலம் (கி.பி. 1454-1600)
# திருச்சபை வரலாற்றின் நவீன காலம்

**திருச்சபை வரலாற்றின் நவீன காலம்** என்பது, திருச்சபை வரலாற்றின் நடுக் காலத்துக்கும், தற்காலத்துக்கும் இடைப்பட்டக் காலகட்டத்தைக் குறிக்கிறது. கி.பி. 1600 முதல் கி.பி. 1900ஆம் ஆண்டு வரையிலான காலம் *திருச்சபை வரலாற்றின் நவீன காலம்* என்று அழைக்கப்படுகிறது.
# திருச்சபை வரலாற்றின் நவீன காலம்

## காலப் பிரிவுகள்

திருச்சபையின் நவீன காலத்தைப் பின்வரும் இரண்டு கட்டங்களாகப் பிரிக்கலாம்:
:# முந்திய இரு நூறாண்டுகள் (கி.பி. 1600-1800)
:# பிந்திய ஒரு நூறாண்டு (கி.பி. 1800-1900)
# திருச்சபை வரலாற்றின் தற்காலம்

**திருச்சபை வரலாற்றின் தற்காலம்** என்பது, திருச்சபை வரலாற்றின் நவீன காலத்தைத், தொடர்ந்து வரும் காலகட்டத்தைக் குறிக்கிறது. கி.பி. 20ஆம் நூற்றாண்டின் தொடக்கம் முதல் தற்போது வரையிலான காலம் *திருச்சபை வரலாற்றின் தற்காலம்* என்று அழைக்கப்படுகிறது.
# திருச்சபை வரலாற்றின் தற்காலம்

## காலப் பிரிவுகள்

திருச்சபையின் தற்காலத்தைப் பின்வரும் இரண்டு கட்டங்களாகப் பிரிக்கலாம்:
:# இருபதாம் நூற்றாண்டு (கி.பி. 1900-2000)
:# இருபத்தொன்றாம் நூற்றாண்டு (கி.பி. 2000 முதல்)
# வையாபுரி (நடிகர்)

**வையாபுரி** ஒரு நகைச்சுவை நடிகர். தேனி அருகிலுள்ள முத்துத்தேவன்பட்டி எனும் ஊரைச் சேர்ந்த இவரது இயற்பெயர் இராமகிருஷ்ணன்.
# வையாபுரி (நடிகர்)

## திரைப்படத் துறை அனுபவம்

இவர் எட்டாம் வகுப்பு வரை முத்துத்தேவன் பட்டியிலுள்ள ஊராட்சி ஒன்றிய நடுநிலைப்பள்ளியிலும், ஒன்பது மற்றும் பத்தாம் வகுப்புகளை பழனிசெட்டிபட்டி, பழனியப்பா நினைவு மேல்நிலைப் பள்ளியிலும் படித்தார். அதன் பின்பு தேனியிலுள்ள மருந்துக்கடை ஒன்றில் வேலை பார்த்தார். திரைப்படத்துறையில் ஏற்பட்ட ஆர்வத்தில் சென்னைக்குச் சென்ற இவர் முதலில் திரைப்படத்துறையில் பல வேலைகளைச் செய்தார். சென்னைத் தொலைக்காட்சியில் ஒளிபரப்பான “சின்ன மருது பெரிய மருது”, “மால்குடி டேஸ்” போன்ற தொடர்களில் நடிக்கத் தொடங்கிய இவரை “இளைய ராகம்” எனும் தமிழ்த் திரைப்படத்தில் நடிகர் விவேக் நடிக்க வைத்தார். அதன் பிறகு “துள்ளாத மனமும் துள்ளும்” படத்தில் திருநங்கை வேடத்தின் மூலம் பெயர் பெற்றார். அதன் பிறகு தமிழ், தெலுங்கு, மலையாளம் என 250 படங்களுக்கும் மேல் நகைச்சுவை நடிகராக நடித்து விட்டார்.
# வையாபுரி (நடிகர்)

## குடும்பம்

2001 ஆம் ஆண்டில் ஆனந்தி என்பவரைத் திருமணம் செய்து கொண்ட இவருக்கு ஷ்ரவன் என்கிற மகனும், ஷிவானி என்கிற மகளும் உள்ளனர்.
# வையாபுரி (நடிகர்)

## நடித்துள்ள திரைப்படங்கள்

| ஆண்டு | திரைப்படம் | வேடம் | குறிப்புகள் |
| --- | --- | --- | --- |
| 1995 | செல்லக்கண்ணு |  |  |
| 1996 | அவ்வை சண்முகி |  |  |
| 1997 | காதலுக்கு மரியாதை |  |  |
| லவ்டுடே |  |  |  |
| காதலே நிம்மதி |  |  |  |
| ப்ரியமுடன் |  |  |  |
| ராமன் அப்துல்லா |  |  |  |
| காதல் பள்ளி |  |  |  |
| 1998 | சொல்லாமலே |  |  |
| காதலா காதலா |  |  |  |
| மறுமலர்ச்சி |  |  |  |
| சந்திப்போமா |  |  |  |
| ஜாலி |  |  |  |
| தினந்தோறும் |  |  |  |
| செந்தூரன் |  |  |  |
| அரிச்சந்திரா |  |  |  |
| உன்னிடத்தில் என்னைக் கொடுத்தேன் |  |  |  |
| ஆசையில் ஒரு கடிதம் | ஜம்புலிங்கம் |  |  |
| கண்ணெதிரே தோன்றினாள் |  |  |  |
| 1999 | உன்னைத் தேடி |  |  |
| துள்ளாத மனம் துள்ளும் |  |  |  |
| நீ வருவாய் என |  |  |  |
| கள்ளழகர் |  |  |  |
| மானசீகக் காதல் |  |  |  |
| நினைவிருக்கும் வரை |  |  |  |
| ஊட்டி |  |  |  |
| பெரியண்ணா |  |  |  |
| சுந்தரி நீயும் சுந்தரன் நானும் |  |  |  |
| டைம் |  |  |  |
| அன்புள்ள காதலுக்கு |  |  |  |
| பூமகள் ஊர்வலம் | முனியாண்டி |  |  |
| அன்புடன் |  |  |  |
| அமர்க்களம் |  |  |  |
| 2000 | குட்லக் |  |  |
| சுதந்திரம் |  |  |  |
| தை பொறந்தாச்சு |  |  |  |
| பெண்ணின் மனதைத் தொட்டு |  |  |  |
| ரிதம் |  |  |  |
| பிரியமானவளே |  |  |  |
| என்னவளே |  |  |  |
| 2001 | அல்லி அர்ஜூனா |  |  |
| சாக்லெட் |  |  |  |
| அற்புதம் |  |  |  |
| தில் |  |  |  |
| மஜ்னு |  |  |  |
| பார்வை ஒன்றே போதுமே |  |  |  |
| சொன்னால்தான் காதலா |  |  |  |
| காதல் பூக்கள் |  |  |  |
| பூவெல்லாம் உன் வாசம் |  |  |  |
| வீட்டோட மாப்பிள்ளை |  |  |  |
| டும் டும் டும் |  |  |  |
| 2002 | என் மன வானில் |  |  |
| ஏழுமலை |  |  |  |
| ஜெமினி |  |  |  |
| நைனா |  |  |  |
| அற்புதம் |  |  |  |
| மிலிட்டரி |  |  |  |
| பம்மல் கே. சம்மந்தம் |  |  |  |
| ராஜா |  |  |  |
| 2003 | மனசெல்லாம் |  |  |
| அலாவுதீன் |  |  |  |
| நள தமயந்தி |  |  |  |
| 2004 | அருள் |  |  |
| ஜனா |  |  |  |
| காதல் எப் எம் |  |  |  |
| அடிதடி |  |  |  |
| அட்டகாசம் |  |  |  |
| விஸ்வதுளசி |  |  |  |
| எம். குமரன் S/o மகாலட்சுமி |  |  |  |
| 2005 | காதல் செய்ய விரும்பு |  |  |
| கொச்சி ராசாவு | மலையாளத் திரைப்படம் |  |  |
| மும்பை எக்ஸ்பிரஸ் | Johnson |  |  |
| சிவகாசி |  |  |  |
| 2007 | போக்கிரி |  |  |
| வசந்தம் வந்தாச்சு |  |  |  |
| 2008 | தசாவதாரம் | பிரபு |  |
| குசேலன் |  |  |  |
| சாது மிரண்டால் |  |  |  |
| நாயகன் |  |  |  |
| பாண்டி |  |  |  |
| திருவண்ணாமலை |  |  |  |
| நடிகை |  |  |  |
| 2009 | வில்லு |  |  |
| மாயாண்டி குடும்பத்தார் |  |  |  |
| உன்னைக் கண் தேடுதே |  |  |  |
| நாளை நமதே |  |  |  |
| மூணாறு |  |  |  |
| 2010 | இரும்புக்கோட்டை முரட்டு சிங்கம் | விருமா |  |
| துணிச்சல் |  |  |  |
| கொல கொலையா முந்திரிக்கா | கான்ஸ்டபிள் ராசப்பன் |  |  |
| காக்க கனகவேல் காக்க |  |  |  |
| ராவணன் | ராசாத்தி |  |  |
| கல்யாணமாம் கல்யாணம் | மலையாளத் திரைப்படம் |  |  |
| பலே பாண்டியா |  |  |  |
| சிக்குபுக்கு | சிங்காரம் |  |  |
| அன்றொரு நாள் |  |  |  |
| 2011 | காவலன் |  |  |
| முத்துக்கு முத்தாக |  |  |  |
| மாப்பிள்ளை |  |  |  |
| சபாஷ் சரியான போட்டி |  |  |  |
| வேலூர் மாவட்டம் |  |  |  |
| வேலாயுதம் |  |  |  |
# மரியாவின் அமல உற்பவம் விழா

''</>]]
**மரியாவின் அமல உற்பவ விழா** என்பது, இயேசுவின் தாய் மரியா தனது தாயின் வயிற்றில் பாவமின்றி கருவானதைக் கொண்டாடும் விழா ஆகும். மரியா பிறப்புநிலைப் பாவம் இன்றி பிறந்தார் என்னும் கருத்தை மையப்படுத்தும் விழாவாக அமைந்துள்ள இது, கத்தோலிக்க திருச்சபையில் டிசம்பர் 8ந்தேதி சிறப்பிக்கப்படுகிறது.
# மரியாவின் அமல உற்பவம் விழா

## அமல உற்பவம்

பொதுவான கிறிஸ்தவ நம்பிக்கையின்படி, ஆதாமினால் தோன்றிய பாவம் மரபுவழியாகத் தொடர்ந்து உலகில் பிறக்கும் ஒவ்வொரு குழந்தையோடும் இணைந்து பிறக்கிறது. இது *சென்மப் பாவம்* அல்லது *பிறப்புநிலைப் பாவம்* என்று அழைக்கப்படுகிறது. இப்பாவம் மனிதரை கடவுளின் அருள் நிலையில் இருந்து பிரித்து, உலகின் தீய நாட்டங்களுக்கு அடிமை ஆக்குகிறது.  
தந்தையாம் கடவுள், உலக மீட்பரின் தாயாகுமாறு மரியாவை தொடக்கம் முதலே தெரிந்துகொண்டார். எனவே, மரியாவுக்கு மிகுதியான அருளைப் பொழிந்து, பாவ மாசற்ற நிலையில் தாயின் வயிற்றில் கருவாக உருவாகச் செய்தார். இதுவே, **மரியாவின் அமல உற்பவம்** என்று அழைக்கப்படுகிறது. மீட்பரின் தாயானதால், மீட்பின் பேறுபலன்கள் மரியாவுக்கு முன்னதாகவே வழங்கப்பட்டன.
# மரியாவின் அமல உற்பவம் விழா

## வரலாற்றில்

- கி.பி. ஐந்தாம் நூற்றாண்டில், டிசம்பர் 9ந்தேதி *கடவுளின் தூய அன்னை* விழா சிரியாவில் கொண்டாடப்பட்டது.
- ஏழாம் நூற்றாண்டில், கீழைத் திருச்சபையின் பெரும்பாலான இடங்களில் இவ்விழா சிறப்பிக்கப்பட்டது.
- எட்டாம் நூற்றாண்டில், மேலைத் திருச்சபைக்கு பரவிய இவ்விழா டிசம்பர் 8ந்தேதி கொண்டாடப்பட்டது.
- 11ஆம் நூற்றாண்டில், "*மரியா பாவமின்றி உற்பவித்தவர்*" என்ற கருத்துரு தோன்றியது.
- 1476ஆம் ஆண்டு, திருத்தந்தை 4ம் சிக்ஸ்துஸ் **மரியாவின் அமல உற்பவம்** திருவிழாவை அனைத்து இடங்களிலும் கொண்டாடுமாறு அறிவுறுத்தினார்.
- திரெந்து பொதுச்சங்கம் (1545-1563), பிற்காலத்தில் இவ்விழா கொண்டாட்டங்களுக்கு ஆதரவு தெரிவித்தது.
- 1854 டிசம்பர் 8ந்தேதி, திருத்தந்தை 9ம் பயஸ் மரியாவின் அமல உற்பவத்தை விசுவாசக் கோட்பாடாக (Dogma of Faith) அறிவித்தார்.
- 1858ல் பிரான்சு நாட்டில் லூர்து அன்னையாக காட்சி அளித்த மரியன்னை, "**நானே அமல உற்பவம்**" என்று தன்னை அறிமுகம் செய்து கொண்டார்.
# சுத்தசீமந்தினி

**சுத்தசீமந்தினி** கருநாடக இசையில் பயன்படும் இராகங்களில் ஒன்றாகும். இது 8 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 2 ஆவது மேளமாகிய ஹனுமத்தோடி இராகத்தின் ஜன்னிய இராகம் ஆகும்.
# சுத்தசீமந்தினி

## இதர அம்சங்கள்

| அவரோகணம்: | ஸ் த<sub>1</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>) ஆகிய சுரங்கள் வருகின்றன.
- நிசாதம் சுரம் வர்ஜம், ஆதலால் இது ஒரு வர்ஜ இராகம் ஆகும்.
- இது ஒரு சாடவ இராகம்.
- இது ஒரு உபாங்க இராகம்.
# ஓ. கு. மகேஸ்வரி

**ஓ. கு. மகேஸ்வரி** (பிறப்பு: ஆகத்து 4 1962) தமிழ்நாடு சென்னையைப் பிறப்பிடமாகக் கொண்ட இவர் ஸி.எஸ்.ஐ தொடக்கப்பள்ளி, செயிண்ட் ஜோசப் உயர்நிலைப் பள்ளி மற்றும் பெண்டிக் உயர்நிலைப் பள்ளி ஆகியவற்றின் பழைய மாணவியாவார். தமிழ், ஆங்கிலம், சௌராஸ்டிரம், தெலுங்கு போன்ற மொழிகளில் இவருக்கு தேர்ச்சியுண்டு.
# ஓ. கு. மகேஸ்வரி

## இலக்கியப் பணி

1977ல் எழுத்துலகில் பிரவேசித்த இவரின் முதல் படைப்பான ‘நினைவு’ எனும் சிறுகதை ‘சூரியன்’ எனும் கையெழுத்துப் பத்திரிகையில் வெளிவந்தது. இதுவரை இவர் 20 சிறுகதைகளை எழுத்துலகிற்கு வழங்கியுள்ளார்.
# ஓ. கு. மகேஸ்வரி

## பெற்ற விருதுகளும், கௌரவங்களும்

- தெளிவு பிறந்த போது எனும் இவரின் கதைக்கான பாராட்டு, விருது (1996)
- இருபது வெள்ளி எனும் இவரின் சிறுகதைக்கான 1ம் பரிசு (1997)
- தலைமுறைக் கனவுகள் எனும் இவரின் சிறுகதைக்கான 1ம் பரிசு
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# மீனாட்சி சபாபதி

**மீனாட்சி சபாபதி** (பிறப்பு: மார்ச் 2,1963) சிங்கப்பூரில் பிறந்த இவர் உமறுப் புலவர் உயர்நிலைப் பள்ளியின் தமிழ்ப் பிரிவிலும், பின்பு ஆங்கிலப் பிரிவிலும் கல்வி கற்றார். பின்னர் செயிண்ட் அண்ட்ரூஸ் தொடக்கக் கல்லூரியிலும், சிங்கப்பூர் தேசிய பல்கலைக்கழகத்திலும் கற்று பி.எஸ்.சி. பட்டத்தினைப் பெற்றார். தொலைதூரக் கல்வித் திட்டத்தின் வழி அண்ணாமலைப் பல்கலைக் கழகத்தில் தமிழில் முதுகலைப் பட்டம் பெற்றார். நன்யாங் பல்கலைக்கழகத்தின் தேசிய கல்விக் கழகத்தில் ஆசிரியர் பயிற்சி மேற்கொண்டு கல்வித் துறையில் பட்டத்துக்குப் பிந்திய பட்டயம் பெற்றுள்ளார். (Post graduate diploma in Education)
# மீனாட்சி சபாபதி

## தொழில் நடவடிக்கை

ஒலி 96.8ல் வானொலி நிகழ்ச்சித் தயாரிப்பாளராகப் பணியாற்றி வருகின்றார்.
# மீனாட்சி சபாபதி

## இலக்கியப் பணி

1982ல் எழுத்துப் பயணத்தில் காலடியெடுத்து வைத்த இவரின் முதல் படைப்பு 1983ல் சிங்கப்பூர் தேசிய பல்கலைக்கழகத்தின் தமிழ்ப் பேரவையின் செய்தி இதழான சுடரில் ‘பொறாமையும் போட்டித் தன்மையும்’ எனும் தலைப்பில் வெளிவந்தது. இவர் கட்டுரைத் துறையிலேயே அதிகம் ஆர்வம் காட்டிவருகின்றார்.
# மீனாட்சி சபாபதி

## எழுதியுள்ள நூல்கள்

- Simple Tamil
- அறிவோமா நாம்
- நமது பண்பாட்டை அறிவோமா நாம்
# மீனாட்சி சபாபதி

## வகித்த பதவிகள்

சிங்கப்பூர்த் தேசியப் பல்கலைக்கழக தமிழ்ப் பேரவை, சிங்கப்பூர் தமிழ் இளைஞர் மன்றம், டக்ஸ்ட்டன் பிளேய்ன் சமூக நிலைய இந்திய நற்பணிச் செயற்குழு, இந்திய நூலக ஆலோசனைக் குழு, செம்பவாங் தமிழர் சங்கம் போன்றவற்றில் பதவி வகித்துள்ளார்.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ராம ராஜா

**ராம ராஜா** (பிறப்பு: டிசம்பர் 30 1967), சிங்கப்பூரைப் பிறப்பிடமாகக் கொண்ட இவர் கெப்பல் தொடக்கப் பள்ளியில் தனது கல்வியைத் தொடர்ந்து பின்பு குயீன்ஸ்டவுடன் உயர்நிலைப் பள்ளியிலும், தொழில்நுட்பப் பள்ளியிலும் கற்றுள்ளார். பொதுக் கல்விச் சான்றிதழ் சாதாரண தர நிலைத் தேர்வில் தேர்ச்சியடைந்த பின்பு Our Lady of Lourdes பள்ளியில் பொதுக் கல்விச் சான்றிதழ் மேல்நிலைத் தேர்வில் சித்திபெற்றார்.
# ராம ராஜா

## தொழில்நடவடிக்கை

- சுகாதார அமைச்சில் பணியாற்றி வருகின்றார்.
# ராம ராஜா

## வகித்த பதவிகள்

இவர் சிங்கப்பூர் தமிழ் எழுத்தாளர் கழகத்தின் உறுப்பினராகவும், அதன் துணைச் செயலாளராகவும் இருந்துள்ளார்.
# ராம ராஜா

## இலக்கியப் பணி

சிவகாமி சுந்தரம் எனும் புனைப்பெயரில் 1992ல் எழுதத் தொடங்கிய இவரின் முதல் சிறுகதை ‘சென்றது வசந்தம்’ எனும் தலைப்பில் தமிழ் முரசில் வெளியானது. இதுவரை பல சிறுகதைகளையும், மர்மத் தொடர்களையும் இவர் எழுதியுள்ளார்.
# ராம ராஜா

## பெற்ற விருதுகளும், கௌரவங்களும்

- புது உறவு எனும் சிறுகதைக்கான 1ம் பரிசு (1996)
- மெல்லத் திறந்தது கதவு எனும் சிறுகதைக்கான ஆறுதல் பரிசு (1997)
- 'ஆ சோ' எனும் கதைக்கான 3வது பரிசு
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பொன். மகாலிங்கம்

**பொன். மகாலிங்கம்** (பிறப்பு: மே 22 1968) தமிழ்நாடு ராஜாபாளையத்தைப் பிறப்பிடமாகக் கொண்ட இவர் தனது ஆரம்ப மற்றும் உயர்நிலைக் கல்விகளை பல்வேறு பள்ளிகளில் கற்றுள்ளார். புத்தூர் பல்துறைத் தொழிற் கல்லூரியில் டிப்ளோமா பெற்ற பின்னர் அண்ணாமலைப் பல்கலைக்கழகத்தில் பொறியியல் முதுகலைப் பட்டத்தினைப் பெற்றார்.
# பொன். மகாலிங்கம்

## தொழில்நடவடிக்கை

தமிழின் மீதுள்ள ஆர்வத்தால் பொறியியலாளர் வேலையை விட்டுவிட்டு சிங்கையின் பிரபலத் தமிழ் வானொலியான ஒலி 96.8ல் நிகழ்ச்சித் தயாரிப்பாளராகவும், அதன் செய்தி ஆசிரியராகவும் கடமையாற்றி வருகின்றார்.
# பொன். மகாலிங்கம்

## வகித்த பதவிகள்

அண்ணாமலைப் பல்கலைக்கழக முன்னாள் மாணவர் சங்கத்தில் உறுப்பினராகவும், சிங்கப்பூர் தமிழ் எழுத்தாளர் கழகத்தின் உட்கணக்காய்வாளராகவும் பதவி வகித்துள்ளார்.
# பொன். மகாலிங்கம்

## இலக்கியப் பணி

இவருக்கு படிப்பதும் பேசுவதும் சுகமான விடயங்கள். படித்ததை பிறரோடு பகிர்ந்து கொள்வதில் அதிக விரும்பமுடையவரும், இலட்சக்கணக்கான நேயர்களைச் சென்றடையும் மிகப் பெரிய தகவல் சாதனமான வானொலியை தனது எழுத்துப் பணிக்கும் பயன்படுத்திக் கொண்டார். ஆண்டின் முக்கிய தினங்களில் பல்வேறுபட்ட நிகழ்ச்சிகளைத் தயாரித்தளித்துள்ளார். இவர் தயாரித்த நிகழ்ச்சிகளில் ‘தெரிந்ததும் தெரியாததும்’ என்ற நிகழ்ச்சி மிக முக்கியமானது. ‘இது நம்ம பூமி’ எனும் சூழல் தொடர்பான தகவல்களை உள்ளடக்கிய நிகழ்ச்சிகளையும் இவர் தயாரித்தளித்து சூழல் பற்றிய விழிப்புணர்வைத் தூண்டியுள்ளார். இசைத்துறையிலும் நாட்டமுடையவரான இவர் கவிதை, இலக்கியத் துறைகளிலும் ஈடுபாடு காட்டி வருகின்றார்.
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# உண்ணுதல் கோளாறு

**உண்ணுதல் கோளாறு**: (*eating disorders*) என்பது ஒரு மனக்கோளாறு ஆகும். ஒரு தனிநபரின் உடல்நலம் மற்றும் மனநலத்திற்குக் கேடு விளைவிக்கத்தக்க குறைந்த அளவில் அல்லது மிதமிஞ்சிய அளவில் உணவு உட்கொள்ளும் அசாதாரண பழக்கங்கள் **உண்ணுதல் கோளாறு** அல்லது **உணவு உட்கொள்ளல் தொடர்பான நோய்கள்** என்று வரையறுக்கப்படுகின்றன. பிங் உணவுக்கோளாறு- மிகக்குறுகிய காலத்தில் அதிக உண்வு உண்ணுதல், அனோரெக்சியா நெர்வோசா- மிகக்குறைந்த அளவு உண்டு உடல் எடைக் குறைவுடன் காணப்படுதல், புலிமியா நெர்வோசா- அதிகமாக உண்டு பின்பு அதிலிருந்து விடுபட முயற்சித்தல், பைக்கா- உணவுகளல்லாத உணவுப்பொருட்களை உண்ணுதல், ரூமினேசன் கோளாறு- உண்ட உணவைத் திரும்ப வெளியேற்றுதல், ஒதுக்குதல்- மிகக்குறைந்த அளவே உண்ணுதலில் ஆர்வம் காட்டல், பிற உண்ணல் கோளாறுகள் ஆகியவையும் இதில் அடங்கும்.. உடல் மற்றும் சூழல் காரணிகள் இதில் பங்குகொள்கின்றன. பாலியல் முறைகேடு அனுபவம் உள்ளவர்களால் உண்ணுதல் கோளாறு அதிகரிக்க வாய்ப்புண்டு. பைக்கா மற்றும் ரூமினேசன் கோளாறு உள்ளவர்களில் சிலருக்கு அடிக்கடி மனவளர்ச்சிக்குறைபாடு ஏற்படுகிறது. அனோரெக்சியாவும் புலிமியாவும் ஆண்களை விட பெண்களுக்கு கிட்டத்தட்ட பத்து மடங்கு அதிகமாக ஏற்படுகிறது. பிற உண்ணுதல் கோளாறுகளின் புள்ளிவிவரஙக்ள் தெளிவற்றாதாக உள்ளன.
# லயனல் ஹிட்சிங்ஸ்

**லயனல் ஹிட்சிங்ஸ் ** (*Lionel Hitchings *, பிறப்பு: மார்ச்சு 3 1877 , இறப்பு: நவம்பர் 23 1938), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# லயனல் ஹிட்சிங்ஸ்

## வெளி இணைப்பு

லயனல் ஹிட்சிங்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# சார்ல்ஸ் ஹோர் (கென்ட் துடுப்பாட்டக்காரர்)

** சார்ல்ஸ் ஹோர் ** (*Charles Hoare *, பிறப்பு: மே 18 1847 , இறப்பு: மே 22 1908 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1872 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# சார்ல்ஸ் ஹோர் (கென்ட் துடுப்பாட்டக்காரர்)

## வெளி இணைப்பு

சார்ல்ஸ் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# சார்ல்ஸ் ஹோர் (சர்ரே துடுப்பாட்டக்காரர்)

** சார்ல்ஸ் ஹோர் ** (*Charles Hoare *, பிறப்பு: அக்டோபர் 24 1819 , இறப்பு: ஏப்ரல் 4 1869 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளில் கலந்து கொண்டுள்ளார். 1846-1858 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
# சார்ல்ஸ் ஹோர் (சர்ரே துடுப்பாட்டக்காரர்)

## வெளி இணைப்பு

சார்ல்ஸ் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.
# டேவிட் ஹோர்

**டேவிட் ஹோர் ** (*David Hoare *, பிறப்பு: பிப்ரவரி 14 1934 , இறப்பு: பிப்ரவரி 26 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1967-1970 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# டேவிட் ஹோர்

## வெளி இணைப்பு

டேவிட் ஹோர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.